ફિલ્મમાં પચાસના દસકાને દર્શાવવામાં આવ્યો છે. એ માટે પુષ્કળ મહેનત કરવામાં આવી હતી. મ્યુઝિક-ડિરેક્ટર અમિત ત્રિવેદીએ એ સમયના મ્યુઝિક માટે રીતસર ગુજરીબજાર અને ચોરબજારમાં ફરીને જૂની રેકૉર્ડ્સ એકત્રિત કરી હતી અને એ મ્યુઝિક સાંભળીને એના પરથી પ્રેરણા લઈને ગીતો તૈયાર કર્યા છે. ફિલ્મમાં જેટલો ખર્ચ ઍક્ટર-ઍક્ટ્રેસની ફીનો નથી થયો એટલો ખર્ચ ૧૯૫૦ના અરસાને એસ્ટૅબ્લિશ કરવામાં આર્ટ-ડિપાર્ટમેન્ટનો થયો હતો.